Diari Oficial de la Generalitat Valenciana


Sumari del DOGV 8005, del 22-03-2017 (2017/2339)

ACORD de 24 de febrer de 2017, del Consell, d'aprovació del pressupost per a l'exercici 2017 de la Corporació Valenciana de Mitjans de Comunicació.
---------------------------------------------------------------------------------------------------------------------------------------------------

### Dades del document

Número de DOGV
:   8005

Data del DOGV
:   22-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2339


Data del document
:   24-02-2017

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic

Per Sentència número 165/2019, de 24 d'abril de 2019, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, es declara la no conformitat a dret per ser nul de ple dret l'Acord de 24 de febrer de 2017, del Consell, d'aprovació del pressupost per a l'exercici 2017, de la Corporació Valenciana de Mitjans de Comunicació.

ACORD de 24 de febrer de 2017, del Consell, d'aprovació del pressupost per a l'exercici 2017 de la Corporació Valenciana de Mitjans de Comunicació. [2017/2339]  
La Corporació Valenciana de Mitjans de Comunicació, creada per la Llei 6/2016, 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, és una entitat de dret públic amb personalitat jurídica pròpia i plena capacitat jurídica per al compliment de les seues finalitats. La Corporació, que s'integra en el sector públic instrumental de la Generalitat, està adscrita als efectes només orgànics a la Presidència de la Generalitat, i està dotada d'especial autonomia en la gestió i independència funcional respecte de la Presidència de la Generalitat, de l'Administració del Consell i de la resta de les administracions.  
La Corporació té per objecte l'exercici de les competències que corresponen a la Generalitat per al disseny, desenvolupament de projectes, generació de produccions i continguts i prestació del servei públic audiovisual. L'oferta i la difusió dels continguts es realitzaran tant a través de les actuals com de les noves tecnologies que puguen sorgir. Tot això, en els termes que es defineixen en la Llei 6/2016, i en els que establisca la normativa vigent, per a ser exercit directament per la mateixa corporació, o a través de la societat o les societats prestadores dels serveis de ràdio i televisió que en depenguen.  
  
L'article 16.3.i de Llei 6/2016 atribueix al Consell Rector de la Corporació «aprovar l'avantprojecte de pressupostos anuals de la Corporació».  
L'esmentat Consell Rector, en la sessió de 27 de gener de 2017, va aprovar la Proposta d'avantprojecte de pressupostos de la Corporació per a 2017, proposta que no es va poder aprovar abans i integrar-la en l'avantprojecte de pressupostos de la Generalitat, ja que el Consell Rector referit es va constituir amb posterioritat a la presentació de l'avantprojecte esmentat en les Corts. Posteriorment, per un acord del Consell Rector, de 3 de febrer de 2017, es van aprovar unes rectificacions tècniques.  
A aquests efectes, en la disposició transitòria quarta de la Llei 14/2016, de 30 de desembre, de pressupostos de la Generalitat per a l'exercici 2017, es va incloure una autorització específica a favor del Consell, amb vista a l'aprovació dels pressupostos d'entitats que es trobaren en situacions similars a la que ens ocupa.  
Per tot això i a proposta del president de la Generalitat i del conseller d'Hisenda i Model Econòmic, el Consell, prèvia deliberació, en la reunió de 24 de febrer de 2017,  
  
  
ACORDA  
  
Aprovar el pressupost de la Corporació Valenciana de Mitjans de Comunicació per a l'exercici 2017, per l'import de 74.807.005 euros, amb el detall de les fitxes pressupostàries que figuren en l'annex a aquest acord.  
  
  
València, 24 de febrer de 2017  
  
La consellera secretària,  
MÓNICA OLTRA JARQUE